Afgørelse truffet af Det Blandede EØS-udvalg

nr. 103/2001

af 28. september 2001

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved Det Blandede EØS-udvalgs afgørelse nr. 61/2001 af 19. juni 2001(1).

(2) Kommissionens forordning (EF) nr. 1353/2000 af 26. juni 2000 om permanent godkendelse af et tilsætningsstof og midlertidig godkendelse af nye tilsætningsstoffer, nye anvendelser af tilsætningsstoffer og nye præparater i foderstoffer(2) skal indarbejdes i aftalen.

(3) Kommissionens forordning (EF) nr. 1887/2000 af 6. september 2000 om midlertidig godkendelse af et nyt tilsætningsstof til foderstoffer(3) skal indarbejdes i aftalen.

(4) Kommissionens forordning (EF) nr. 2437/2000 af 3. november 2000 om permanent godkendelse af et tilsætningsstof og foreløbig godkendelse af nye tilsætningsstoffer i foderstoffer(4) skal indarbejdes i aftalen.

(5) Kommissionens forordning (EF) nr. 2697/2000 af 27. november 2000 om de foreløbige tilladelser for tilsætningsstoffer i foderstoffer(5) skal indarbejdes i aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 1o (Kommissionens forordning (EF) nr. 654/2000) i kapitel II i bilag I til aftalen: "1p. 32000 R 1353: Kommissionens forordning (EF) nr. 1353/2000 af 26. juni 2000 om permanent godkendelse af et tilsætningsstof og midlertidig godkendelse af nye tilsætningsstoffer, nye anvendelser af tilsætningsstoffer og nye præparater i foderstoffer (EFT L 155 af 28.6.2000, s. 15).

1q. 32000 R 1887: Kommissionens forordning (EF) nr. 1887/2000 af 6. september 2000 om midlertidig godkendelse af et nyt tilsætningsstof til foderstoffer (EFT L 227 af 7.9.2000, s. 13).

1r. 32000 R 2437: Kommissionens forordning (EF) nr. 2437/2000 af 3. november 2000 om permanent godkendelse af et tilsætningsstof og foreløbig godkendelse af nye tilsætningsstoffer i foderstoffer (EFT L 280 af 4.11.2000, s. 28).

1s. 32000 R 2697: Kommissionens forordning (EF) nr. 2697/2000 af 27. november 2000 om de foreløbige tilladelser for tilsætningsstoffer i foderstoffer (EFT L 319 af 16.12.2000, s. 1)."

Artikel 2

Teksterne til Kommissionens forordning (EF) nr. 1353/2000, 1887/2000, 2437/2000 og 2697/2000 på islandsk og norsk, der offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 29. september 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(6).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 28. september 2001.

På Det Blandede EØS-udvalgs vegne

E. Bull

Formand

(1) EFT L 238 af 6.9.2001, s. 3.

(2) EFT L 155 af 28.6.2000, s. 15.

(3) EFT L 227 af 7.9.2000, s. 13.

(4) EFT L 280 af 4.11.2000, s. 28.

(5) EFT L 319 af 16.12.2000, s. 1.

(6) Ingen forfatningsmæssige krav angivet.